ประกาศกรมประมงประกาศกรมประมงเรื่อง กำหนดหลักเกณฑ์วิธีการ และเงื่อนไขในการขออนุญาตและการอนุญาตนำเข้าสัตว์น้ำหรือผลิตภัณฑ์สัตว์น้ำพ.ศ. ๒๕๖๐ อาศัยอำนาจตามความในมาตรา ๙๒ วรรคสี่แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกรมประมงเรื่อง กำหนดหลักเกณฑ์ วิธีการและเงื่อนไขในการขออนุญาตและการอนุญาตนำเข้าสัตว์น้ำหรือผลิตภัณฑ์สัตว์น้ำ พ.ศ.๒๕๖๐ข้อ๒ ให้ยกเลิกประกาศกรมประมง ลงวันที่๒๙ ธันวาคม ๒๕๕๘ เรื่อง กำหนดเกณฑ์ วิธีการและเงื่อนไขในการขออนุญาตและการอนุญาตนำเข้าสัตว์น้ำหรือผลิตภัณฑ์สัตว์น้ำ พ.ศ.๒๕๕๘ข้อ๓ ในประกาศนี้สัตว์น้ำ หมายความว่าสัตว์น้ำตามพระราชกำหนดการประมง พ.ศ. ๒๕๕๘ยกเว้นชนิดพันธุ์สัตว์น้ำที่รัฐมนตรีประกาศกำหนดตามมาตรา ๖๕แห่งพระราชกำหนดการประมง พ.ศ. ๒๕๕๘ผลิตภัณฑ์สัตว์น้ำ หมายความว่าผลิตภัณฑ์สัตว์น้ำตามพระราชกำหนดการประมง พ.ศ. ๒๕๕๘ ที่มีส่วนผสมของสัตว์น้ำผสมอยู่เกินร้อยละยี่สิบทั้งนี้ไม่รวมถึงสิ่งประดิษฐ์สำเร็จรูปสิ่งประดิษฐ์สำเร็จรูป หมายความว่าสิ่งประดิษฐ์ที่ทำขึ้นจากสัตว์น้ำหรือมีชิ้นส่วนสัตว์น้ำเป็นส่วนประกอบและผ่านกรรมวิธีแปรสภาพพร้อมใช้งานเพื่อการอุปโภควันนำเข้า หมายความว่าวันที่ยานพาหนะหรือสัตว์น้ำหรือผลิตภัณฑ์สัตว์น้ำเดินทางเข้ามาในราชอาณาจักรข้อ ๔ ประกาศฉบับนี้มิให้ใช้บังคับแก่กรณีการนำสัตว์น้ำหรือผลิตภัณฑ์สัตว์น้ำที่เรือประมงไทยจับได้จากการทำการประมงโดยชอบด้วยกฎหมายเข้ามาในราชอาณาจักรข้อ ๕ ผู้ใดประสงค์จะขออนุญาตนำเข้าสัตว์น้ำหรือผลิตภัณฑ์สัตว์น้ำให้ยื่นคำขออนุญาตตามแบบแนบท้ายประกาศนี้พร้อมด้วยเอกสารหลักฐาน ดังต่อไปนี้(๑) กรณีบุคคลธรรมดา ให้แนบสำเนาบัตรประชาชน หรือสำเนาหนังสือเดินทาง(๒) กรณีเป็นนิติบุคคล ให้แนบ(๒.๑) สำเนาหนังสือรับรองการจดทะเบียนนิติบุคคล(๒.๒) สำเนาบัตรประชาชนหรือสำเนาหนังสือเดินทางของผู้มีอำนาจของนิติบุคคล(๓) ในกรณีที่มอบอำนาจให้ผู้อื่นมายื่นคำขอแทน ให้แนบหลักฐานต่อไปนี้ด้วย(๓.๑) หนังสือมอบอำนาจ(๓.๒) สำเนาบัตรประจำตัวประชาชน หรือสำเนาหนังสือเดินทางของผู้มอบและผู้รับมอบอำนาจ(๔)เอกสารอื่นใดที่แสดงได้ว่ามิใช่สัตว์น้ำที่ได้มาจากการทำการประมงหรือได้มาจากการทำการประมงโดยชอบด้วยกฎหมาย(๕) กรณียื่นผ่านระบบเชื่อมโยงคำขอกลางและระบบสนับสนุนใบอนุญาตและใบรับรองผ่านอินเตอร์เน็ตของกรมประมง (Fisheries SingleWindow : FSW) ผู้ยื่นคำขอต้องเป็นผู้ผ่านการลงทะเบียนเข้าใช้งานระบบ พร้อมทั้งบันทึกข้อมูลเอกสารตาม (๔)ข้อ๖ การยื่นคำขออนุญาตให้ยื่น ณสถานที่ ดังต่อไปนี้(๑) ในพื้นที่กรุงเทพมหานคร ให้ยื่น ณกองควบคุมการค้าสัตว์น้ำและปัจจัยการผลิต กรมประมง หรือศูนย์บริหารจัดการด่านตรวจสัตว์น้ำหรือด่านตรวจสัตว์น้ำในเขตพื้นที่รับผิดชอบ(๒) ในพื้นที่จังหวัดอื่น นอกเขตกรุงเทพมหานคร ให้ยื่น ณ(ก) ศูนย์บริหารจัดการด่านตรวจสัตว์น้ำ หรือด่านตรวจสัตว์น้ำในเขตพื้นที่รับผิดชอบ(ข) สำนักงานประมงจังหวัดในกรณีที่ไม่อยู่ในเขตพื้นที่รับผิดชอบของด่านตรวจสัตว์น้ำ(๓)ยื่นผ่านระบบเชื่อมโยงคำขอกลางและระบบสนับสนุนใบอนุญาตและใบรับรองผ่านอินเตอร์เน็ตของกรมประมง(Fisheries Single Window : FSW)(๔) สถานที่และวิธีการอื่นตามที่อธิบดีกำหนดโดยประกาศในราชกิจจานุเบกษาข้อ๗ เพื่อประโยชน์ในการตรวจสอบว่าสัตว์น้ำหรือผลิตภัณฑ์สัตว์น้ำได้มาจากการทำการประมงโดยชอบด้วยกฎหมายให้แยกการนำเข้าสัตว์น้ำหรือผลิตภัณฑ์สัตว์น้ำโดยระบุวัตถุประสงค์ในการนำเข้าซึ่งให้พิจารณาจากปริมาณที่นำเข้าหรือวัตถุประสงค์สำคัญดังนี้(๑) นำเข้าเพื่อการค้า หมายความว่า การนำสัตว์น้ำหรือผลิตภัณฑ์สัตว์น้ำเข้ามาเพื่อจำหน่ายภายในประเทศ(๒) นำเข้าเพื่อการส่งออก หมายความว่าการนำสัตว์น้ำหรือผลิตภัณฑ์สัตว์น้ำเข้ามาเพื่อส่งออกไปนอกราชอาณาจักรโดยไม่มีการจำหน่ายภายในประเทศแต่เป็นเพียงการนำเข้ามาเพื่อเปลี่ยนถ่ายน้ำหรือเปลี่ยนอากาศหรือเปลี่ยนภาชนะบรรจุ(๓) นำเข้าเพื่อพักผ่อนหย่อนใจ หมายความว่าการนำสัตว์น้ำเข้ามาเพื่อเลี้ยงดูเป็นสัตว์น้ำสวยงาม ทั้งนี้ ในปริมาณที่พอสมควร(๔) นำเข้าเพื่อการเพาะเลี้ยง หมายความว่าการนำเข้าสัตว์น้ำขนาดเล็กมาเพื่อการเลี้ยงเพื่อเพิ่มขนาดน้ำหนัก รวมทั้งเพื่อใช้เป็นพ่อแม่พันธุ์ต่อไปด้วย(๕) นำเข้าเพื่อทำพันธุ์ หมายความว่าการนำเข้าสัตว์น้ำขนาดพ่อแม่พันธุ์เข้ามาเพื่อใช้ในการเพาะพันธุ์(๖) นำเข้ามาเลี้ยงเพื่อการส่งออก หมายความว่าการนำเข้ามาเลี้ยงในช่วงเวลาหนึ่งแล้วส่งออกไปโดยไม่มีการจำหน่ายภายในประเทศโดยมีหนังสือประทับตรารับรองการตรวจสอบการนำเข้าและส่งออกที่ถูกต้อง(๗) นำเข้าเพื่อการบริโภค หมายความว่าการนำสัตว์น้ำหรือผลิตภัณฑ์สัตว์น้ำเข้ามาเพื่อเป็นอาหารหรือใช้ประกอบเป็นอาหาร(๘) นำเข้าเพื่อการศึกษาวิจัย หมายความว่าการนำเข้าสัตว์น้ำหรือผลิตภัณฑ์สัตว์น้ำมาเพื่อทำการศึกษาวิจัยโดยมีโครงการศึกษาวิจัยประกอบการขออนุญาต(๙) นำเข้ามาผลิตเพื่อส่งออก หมายความว่าการนำสัตว์น้ำหรือผลิตภัณฑ์สัตว์น้ำเข้ามาเพื่อแปรรูปเพื่อการส่งออกทั้งหมดหรือบางส่วน(๑๐) นำเข้าเพื่อการอื่น หมายความว่าการนำสัตว์น้ำหรือผลิตภัณฑ์สัตว์น้ำเข้ามาโดยมีวัตถุประสงค์ที่นอกเหนือจากที่กำหนดไว้ใน(๑) - (๙)ข้อ๘ ให้ผู้ขอรับใบอนุญาตยื่นคำขออนุญาตนำเข้าสัตว์น้ำหรือผลิตภัณฑ์สัตว์น้ำก่อนการนำเข้า๑ วันทำการ เว้นแต่การนำติดตัวเข้ามาให้ขออนุญาตในวันนำเข้าก็ได้ข้อ๙ เมื่อได้รับคำขอรับใบอนุญาตให้พนักงานเจ้าหน้าที่ตรวจสอบความถูกต้องและครบถ้วนของคำขอรับใบอนุญาตและเอกสารหรือหลักฐานต่างๆกรณีที่คำขอรับใบอนุญาตตามวรรคหนึ่งเอกสารหรือหลักฐานไม่ถูกต้องหรือไม่ครบถ้วนให้แจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดให้ถือว่าคำขอรับใบอนุญาตนั้นเป็นอันยกเลิกนับแต่วันที่พ้นกำหนดระยะเวลาดังกล่าวและให้พนักงานเจ้าหน้าที่แจ้งให้ผู้ขอรับใบอนุญาตทราบกรณีที่พนักงานเจ้าหน้าที่พิจารณาเห็นควรอนุญาตให้ออกใบอนุญาตให้นำเข้าสัตว์น้ำหรือผลิตภัณฑ์สัตว์น้ำ ตามแบบแนบท้ายประกาศนี้ข้อ๑๐ เมื่อสัตว์น้ำหรือผลิตภัณฑ์สัตว์น้ำมาถึงศูนย์บริหารจัดการด่านตรวจสัตว์น้ำหรือด่านตรวจสัตว์น้ำให้ผู้นำเข้าแสดงใบอนุญาตและเอกสารการนำเข้าดังต่อไปนี้ต่อพนักงานเจ้าหน้าที่ ณท่าเข้าและให้พนักงานเจ้าหน้าที่ตรวจสอบสัตว์น้ำหรือผลิตภัณฑ์สัตว์น้ำให้ถูกต้องตามใบอนุญาต๑๐.๑การนำเข้าโดยเรือประมงเรือขนถ่ายหรือเรือขนส่งสัตว์น้ำเป็นการเฉพาะต้องแสดงสำเนาแบบรายงานผลการตรวจเรือ(Port inspection Report) หรือใบรับรองการจับสัตว์น้ำ(Catch Certificate) และใบกำกับการซื้อขาย (Invoice) หรือใบตราส่งสินค้าทางทะเล(Bill of lading) (ถ้ามี)๑๐.๒การนำเข้าที่มิใช่การนำเข้าตาม ๑๐.๑ ต้องแสดงใบรับรองการจับสัตว์น้ำ(Catch Certificate) หรือสำเนาการแจ้งนำสินค้าออกจากต้นทาง (Custom Clearance) หรือสำเนาใบขนสินค้าขาออก (Custom Declaration) หรือใบรับรองให้ส่งออกสัตว์น้ำหรือผลิตภัณฑ์สัตว์น้ำที่ออกโดยหน่วยงานภาครัฐ และใบกำกับการซื้อขาย (Invoice) และใบตราส่งสินค้าทางอากาศ (Air waybill) หรือใบตราส่งสินค้าทางทะเล (Bill of lading) (ถ้ามี)ความในวรรคหนึ่งไม่ให้ใช้บังคับกับสัตว์น้ำหรือผลิตภัณฑ์สัตว์น้ำดังต่อไปนี้(๑) สัตว์น้ำหรือผลิตภัณฑ์สัตว์น้ำติดตัวนำเข้าพอสมควร(๒) สินค้าที่ถูกส่งกลับข้อ ๑๑ กรณีตรวจสอบสัตว์น้ำและผลิตภัณฑ์สัตว์น้ำแล้วพบว่าถูกต้องครบถ้วน ซึ่งมีเอกสารแสดงได้ว่าสัตว์น้ำหรือผลิตภัณฑ์นั้นได้มาจากการทำการประมงโดยชอบด้วยกฎหมายให้พนักงานเจ้าหน้าที่ตรวจปล่อยสัตว์น้ำหรือผลิตภัณฑ์สัตว์น้ำข้อ๑๒ ใบอนุญาตที่ออกตามประกาศนี้จะมีผลเป็นการอนุญาตโดยสมบูรณ์ตามกฎหมายต่อเมื่อพนักงานเจ้าหน้าที่ได้ตรวจสอบสัตว์น้ำหรือผลิตภัณฑ์สัตว์น้ำมีชนิดพันธุ์ขนาด จำนวนหรือปริมาณถูกต้องตามที่ระบุในใบอนุญาตข้อ๑๓ ใบอนุญาตตามประกาศนี้มีอายุหกสิบวันนับแต่วันที่อนุญาตข้อ๑๔ คำขอรับใบอนุญาตใดที่ได้ยื่นไว้ตามประกาศกรมประมงลงวันที่ ๒๙ ธันวาคม ๒๕๕๘ เรื่อง กำหนดหลักเกณฑ์ วิธีการและเงื่อนไขในการขออนุญาตและการอนุญาตนำเข้าสัตว์น้ำหรือผลิตภัณฑ์สัตว์น้ำ พ.ศ.๒๕๕๘ก่อนวันที่ประกาศนี้มีผลบังคับและอยู่ในระหว่างการพิจารณาของพนักงานเจ้าหน้าที่ให้เป็นคำขอที่ยื่นตามประกาศนี้โดยอนุโลมข้อ ๑๕ ใบอนุญาตที่ได้ออกให้ตามประกาศกรมประมงลงวันที่ ๒๙ ธันวาคม ๒๕๕๘ เรื่อง กำหนดหลักเกณฑ์ วิธีการและเงื่อนไขในการขออนุญาตและการอนุญาตนำเข้าสัตว์น้ำหรือผลิตภัณฑ์สัตว์น้ำ พ.ศ.๒๕๕๘ ยังคงใช้ได้ต่อไปจนกว่าจะสิ้นผลข้อ๑๖[๑] ประกาศนี้ให้ใช้บังคับเมื่อพ้นกำหนดหกสิบวันนับถัดจากวันประกาศในราชกิจจานุเบกษาประกาศ ณ วันที่ ๓๑มีนาคม พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑. ใบคำขออนุญาตให้นำเข้าสัตว์น้ำหรือผลิตภัณฑ์สัตว์น้ำ๒. ใบอนุญาตให้นำเข้าสัตว์น้ำหรือผลิตภัณฑ์สัตว์น้ำ(ดูข้อมูลจากภาพกฎหมาย)พรวิภา/ภวรรณตรี/จัดทำ๑๐ เมษายน ๒๕๖๐นุสรา/ตรวจ๒๔ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๘ ง/หน้า ๑๘/๕ เมษายน ๒๕๖๐